Rikunarita-ORG/Wikinium huggingface dataset:
# Kodaikanal

|  |
| --- |
| Kodaikanal |
|  |
|  |
| Land |  India |
| Stat | Tamil Nadu |
| Distrikt | Dindigul |
| Areal | 21,45 km² |
| Folketal |  36 501 (2011) |
| Wikimedia | © OpenStreetMap Kodaikanal ﻿ / ﻿ |
| **Wikimedia Commons:**  Kodaikanal |

**Kodaikanal** er ein by i Dindigul distrikt i den indiske delstaten Tamil Nadu. På tamil kan namnet tolkast som 'Skogsgåva', 'Sommarskogen', 'Slyngplanteskogen' eller 'Skogen ved slutten'.

Byen har ei lang historie som ein stad for kvile, rekreasjon og er ein populær turistdestinasjon. Han blir òg omtalt som *Princess of hills*.

Kodaikanal blei grunnlagd i 1845 som ein stad der tenestemenn i den britiske koloniadminstrasjonen kunne kvila i eit kjøligare klima og sleppa unna tropesjukdommar på Deccanplatået. Mykje av den lokale økonomien er basert på turisme. I 2011 hadde byen 36 501 innbyggjarar.

## Kjelder

* *Denne artikkelen bygger på «Kodaikanal» frå Wikipedia på engelsk, den 30. september 2019.*

* *Denne artikkelen bygger på «Kodaikanal» frå Wikipedia på bokmål, den 1. oktober 2018.*
# Ateisme

**Ateisme** (frå gresk *a-*, 'ingen' og *theos*, 'gud') er manglande tru på gud(ar).

Sjølv om mange ateistar har spesifikke sekulære livssyn som humanisme eller naturalisme, er ikkje ateismen i seg sjølv eit livssyn. Nokre religionar som jainismen og buddhismen krev heller inga tru på ein personleg gud.

Omgrepet *ateist* vart opphavleg nytta nedsettande om ein person eller ei tru som er i konflikt med etablert religion. Med utbreiinga av fritenking, skeptisisme og religionskritikk har omgrepet fått ei meir spesifikk tyding og blir i høgare grad nytta sjølvbeskrivande av ateistar.

## Organisert ateisme

I Noreg er det ein relativt stor livssynsorganisasjon for ateistar og agnostikarar, altså ikkje-religiøse, kalla Human-Etisk Forbund. Denne organisasjonen står for eit livssyn ein gjerne kallar sekulær humanisme eller livssynshumanisme.

## Sjå òg

* Livssynshumanisme
	+ Human-Etisk Forbund
	+ Humanistisk jødedom
* Agnostisisme
* Deisme
* Teisme
	+ Monoteisme
	+ Polyteisme
* Fritenkjar
* Livssyn
* Heidning

## Kjelder
# Hokjønn

*For det grammatiske kjønnet, sjå femininum.*
Det astronomiske symbolet for planeten Venus blir nytta internasjonalt som symbol for hokjønn.
**Hokjønn**, **ho** eller **hoe** hos dyrearter med seksuell formeiring er den kjønnstypen som fysiologisk dannar eggceller og føder avkom eller legg egg, i motsetnad til hannar som dannar spermiar. Det finst også ein del plantar med ho- og hannkjønn, der plantar av hokjønn er dei som dannar frukter.

For nokre dyr finst det særskilde ord for hoa, til dømes «kvinne» (menneske), ku og kvige (mellom anna storfe, kvalar og elg), «purke» (gris), «søye» (sau) og «høne» (hønsefuglar).

## Biologisk hokjønn

Hoer hjå pattedyr og krypdyr har vanlegvis to kjønnskromosom av same type, **XX**, medan hannar har to ulike kjønnskromosom, **XY**.

Hos fuglar og amfibium er tilhøvet omvendt, der har hannane to like kromosom, **XX** og hoene **XY**. For å hindra omgrepsforvirring brukar ein vanlegvis å omtala kromosom hjå desse dyra som **ZZ** hjå hannar og **ZW** hjå hoer.

Hjå visse typar insekt, som grashopper og kakkerlakkar, finst det berre ein type kjønnskromosom. Der blir kjønnet bestemt ut frå om individet har eit eller to eksemplar av desse kromosoma. **XX** gjev ei ho og berre X, òg kalla **X0**, gjev ein hann.

Dei fleste artar av bier og maur har ingen kjønnskromosom. Det som avgjer kjønnet er i staden om egget er befrukta eller ikkje. Eit befrukta egg gjev opphav til eit diploid individ med 32 kromosom, som blir ei ho. Eit ubefrukta egg dannar i staden eit haploid individ med 16 kromosom, som blir ein hann.

Hjå frøplantar kan nokre planteslag vera særbu, det vil seia at dei har ulike ho- og hannplantar. Hoplantane er dei som har fruktemne og dermed kan danna frukt. Nokre planteslag, som plantar i roseslekta, er i staden sambuar med skilde han- og hoblomar på same plante.

Mange dyr har kjønnsdimorfisme, det vil seia at hoer og hannar ser ulike ut. Blant dei fleste dyr, særleg fuglar og fiskar, har hoer ei meir diskret fargeteikning enn hannen og har færre såkalla *sekundære kjønnskarakteristikkar*. Dette kan knyttast til at hoer gjerne har hovudansvaret for egg og/eller ungar, og kamuflasje har vore nyttig evolusjonært. Ein annan viktig årsak er at hannen med dei sekundære kjønnskarakteristikkane sine kan visa at han er frisk og sterk og dermed har godt arvestoff, noko som gjer han til eit godt faremne. Det finst likevel også fleire arter innanfor ulike dyregrupper der det er hoa som skal imponera hannen med sekundære kjønnskarakteristikkar, og hannen dermed har den meir diskrete utsjånaden.

Hjå dei fleste pattedyr er hoa noko mindre enn hannen. Hjå fiskar og insekt er hoa derimot vanlegvis større. Hjå visse fiskeartar kan hoa vera over 100 gangar større enn hannen.

## Grafisk teikn

Teiknet for hokjønn er ein ring med ein nedovervend kross under. Dette er same teikn som planeten Venus hadde i eldre astronomi og kopar hadde i eldre kjemi. Teiknet blei opphavleg danna av ei nedoverpeikande pil. Teiknet for hannkjønn bestod av ei oppovervend pil.

## Sjå òg

* Hannkjønn

## Kjelder

* *Denne artikkelen bygger på «Hona» frå Wikipedia på svensk, den 30. mars 2021.*
# Storfe

|  |
| --- |
| **Storfe** |
|  Storfe |
| **Utbreiing og status** |
| **Status i verda:** Husdyr Utbreiinga av storfe |
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Pattedyr Mammalia |
| **Orden:** | Klauvdyr Artiodactyla |
| **Familie:** | Kvegdyr Bovidae |
| **Slekt:** | *Bos* |
| **Art:** | **StorfeB. taurus* |
| **Vitskapleg namn** |
| Bos taurusLinnaeus, 1758 |

**Storfe** (*Bos taurus*), også kalla **kveg**, **tamfe** og **kyr** etter namnet på hodyra, er drøvtyggande planteetarar som er viktige i landbruk verda over.

Alle storferaser stammar frå uroksen (*Bos primigenius*), som er utdøydd. Det latinske namnet viser til eit partåa hovdyr av oksefamilien. Hovene er delt, og blir kalla klover. Dyra har to klover og to biklover. Dei manglar fortenner i overkjeven, og har fire magar. De fire magane blir kalla vom, nettmage, bladmage og løypemage.

Storfehannen blir kalla okse eller stut. Hoa blir kalla kvige frå 1-årsalder til fyrste kalving, og deretter ku. Storfe går drektige i frå 267 til 300 døger. Avkommet deira blir kalla kalv fram til om lag 1 års alder.

* Kvige, VFF
* Kyr, NRF
* Stor kalv, NRF

## Sjå òg

* Småfe, eit fellesnamn for sau og geit.
# Store levande Tsjola-tempel

Store levande Tsjolatempel|  |
|  |
| Land | India |
|  | Innskriven ved UNESCOs 11. sesjon i 1987. Referansenr. 250. |
| Kriterium: | II,III |
| Sjå òg | Verdsarvstader i Asia |
| Bakgrunnsstoff | Store levande Tsjolatempel ved unesco.org |

**Store levande Tsjola-tempel** er ei gruppe av tre hindutempel frå Tsjolatida som er oppførte på UNESCO si liste over verdsarv. Dei tre templa ligg i Tamil Nadu i Sør-India og stammar frå 1000- til 1100-talet. Alle tre er framleis i bruk som sakralbygg.

Det eldste av templa, som også var det første som blei innskrive på verdarvlista, er Brihadisjvara-tempelet i Thanjavur. Dette blei oppført i 1987. I 2004 blei oppføringa utvida med dei to andre templa, Brihadisjvara-tempelet i Gangaikonda Cholapuram og Airavatesjvara-tempelet i Darasuram.

## Oversikt

| Stad | Tempel | Byggmeister | Tidspunkt | Bilde | Koordinatar |
| --- | --- | --- | --- | --- | --- |
| Thanjavur | Brihadisjvaratempelet | Radjaradja I | ca. år 1000 |  | ﻿ / ﻿ |
| Gangaikonda Cholapuram | Brihadisjvaratempelet | Radjendra I | 1000-talet |  | ﻿ / ﻿ |
| Darasuram | Airavatesjvaratempelet | Radjaradja II | 1100-talet |  | ﻿ / ﻿ |

## Kjelder

* *Denne artikkelen bygger på «De store Chola-templene» frå Wikipedia på bokmål, den 1. oktober 2014.*

## Bakgrunnsstoff
# Segling

To seglbåtar i ferd med å slå regatta i Storbritannia.
Hanse Sail i Rostock.
**Segling** er ein sport med lange tradisjonar i kyst og sjøfartsnasjonen Noreg, og det har den vore i uminnelege tider. Som sport kan segling utøvast anten som ein individuell idrett, oftast assosiert med jollesegling, brett og solosegling, eller som ein lagidrett gjerne med kjølbåtar der ein har eit mannskap som arbeider saman mot felles mål. Den største kjølbåtklassen i Noreg i dag er Albin Express med meir enn 100 aktive båter omkring i landet.

Norges Seilforbund vart stifta 1. februar 1970 under eit konstituerande seglting i Oslo Militære Samfunn. Seglsporten vart likevel utført i lang tid før stiftinga av forbundet, og det finst nedteikningar som viser at dei fyrste seglregattaene i Noreg fann stad heilt attende til 1850-åra. Dei fyrste seglforeiningane vart stifta på 1860-talet. Kongelig Norsk Seilforening fungerte som landsforbund til Norges Seilforbund vart stifta. Kong Harald, då kronprins, var den fyrste formannen i forbundets og 37 seglforeiningar var tilslutta forbundet i 1970.

Jollesegling er den aktiviteten som trekkjer til seg flest ungdomar. Dei byrjar med Optimistjolle dei fyrste åra (fram til dei vert 15), og deretter Zoom8, Europajolle, Laser eller Laser Radial dersom ein ynskjer å segle einmannsjolle, 29-ar dersom ein ynskjer å prøve seg i tomannsjolle. I desse klassane vert det segla noregscupar. Dette er regattaer som vert segla overalt i Noreg (ulike stader kvar gong) og som samanlagt tel som uttak til internasjonale mesterskap som VM, EM eller JNoM (Junior Nordisk Mesterskap).

Norges Seilforbund er tilslutta Norges Idrettsforbund og Norges Olympiske Komité, Skandinavisk Seilforbund, European Sailing Federation (Eurosaf), International Foundation for Disabled Sailing (IFDS) og International Sailing Federation (ISAF). Segltinget er den øvste myndigheita til forbundet og det vert arrangert annakvart år. Der vert det valt styre og komitéar for ein toårsperiode. Seglforbundet har tilslutta i overkant av 100 seglforeiningar, 14 særkrinsar og om lag 30 klasseklubbar. Til saman har seglforbundet om lag 23 000 medlemmer. Administrasjonen har sine kontor i Idrettens Hus på Ullevål Stadion og har fire fast tilsette personar i tillegg til to landslagstrenarar.

## Omgrep nytta innan segling

* **Duke**: å fange inn eit segl og legge duken fint på rå eller bom.

## Båttypar

Eintypeklassar (alle seglar lik båt) som vert segla i Noreg (alfabetisk rekkjefylgje):

* Albin Express
* Andunge
* BB11
* Drake
* E-jolle
* First Class 8
* Færdersnekke
* Grimstadjolle
* H-båt
* Hobie Cat
* Knarr
* Kragerøterne
* Laser
* Laser Radial
* Melges 24
* Optimist
* Princess
* Snipe
* Soling
* X99
* Yngling
* Zoom8
* 11-meter
* 12.5 kvm
* 2.4mR
* 49-ar

## Kjelder

## Sjå òg

* Regatta (seglingskonkurranse)
# Sikkim

|  |
| --- |
| Sikkim |
| delstat |
|  |
|

|  |
| --- |
|  Symbol  |

 |
| **Forkorting:** IN-SK |
| Land |  India |
| Hovudstad |  Gangtok  |
| Areal | 7 096 km² |
| Folketal |  657 876 (2011) |
| Grunnlagd | 16. mai 1975 |
| Språk | nepali |
|  Sikkim ﻿ / ﻿ |
|  Kart som viser Sikkim.

 Kart som viser Sikkim.

 |
| **Wikimedia Commons:**  Sikkim |

**Sikkim** er ein indisk stat i Himalaya. Det er den minst folkerike staten i India og den nest minste i flatemål. Sikkim var ein uavhengig stat styrt av Chogyal-monarkiet fram til 1975, da ei folkeavstemning gav fleirtal for å innlemme Sikkim i India som den 22. staten. Sikkim, som er ein rein innlandsstat, grensar til Nepal i vest, Tibet i nord og aust og Bhutan i søraust. I sør ligg den indiske staten Vest-Bengal. Det offisielle språket i Sikkim er nepali og dei mest utbreidde religionane er hinduisme og vajrayana-buddhisme. Gangtok er hovudstaden og den største byen.

Sikkim ligg ved foten av Himalaya-fjella, og den vesle staten har derfor mykje variasjon i landskapsformer og klimasonar – frå tropeklima i sør til tundra i nord. Verdas tredje høgste fjell, Kantjendjunga, ligg i Sikkim nær grensa til Nepal. På grunn av ryet for urørt fjellnatur og politisk stabilitet er Sikkim ein av dei mest vitja statane i India.

Yumthangdalen i det nordlege Sikkim. Foto: Nichalp, desember 2004
## Kjelder

## Bakgrunnsstoff

 Commons har multimedium som gjeld: **Sikkim Offisiell nettstad
# John Major

|  |
| --- |
| John Major |
|  |
|  |
| Fødd | 29. mars 1943 (83 år) London |
| Statsborgar av | Storbritannia |
| Parti | Det konservative partiet i Storbritannia |
| Religion | Den engelske kyrkja |
| Yrke | politikar, banksjef, sjølvbiograf, bankier |
| Utdanna ved | Rutlish School |
| Mor | Gwendolyn Minny Coates |
| Far | Tom Major-Ball |
| Ektefelle | Norma Major |
| Barn | Elizabeth Major, James Major |
| Medlem | Hosebandordenen |
| Alle verv | * britisk statsminister (1990–1997)
* opposisjonsleder (1997–1997)
* leder av Det konservative parti (1990–1997)
* Storbritannias finansminister (1989–1990)
* Chief Secretary to the Treasury (1987–1989)
* Storbritannias utenriksminister (1989–1989)
* Shadow Foreign Secretary (1997–1997)
* First Lord of the Treasury (1990–1997)
* Minister for the Civil Service (1990–1997)
* Medlem av Det kongelige råd (1987–)
* Medlem av Storbritannias 52. parlament (1997–2001)
* Medlem av Storbritannias 51. parlament (1992–1997)
* Medlem av Storbritannias 50. parlament (1987–1992)
* Medlem av Storbritannias 49. parlament (1983–1987)
* member of the 48th Parliament of the United Kingdom (1979–1983)
* Shadow Secretary of State for Defence (1997–1997)
* Assistant Whip (1983–1984)
* Lord Commissioner of the Treasury (1984–1985)
 |

**John Major** (fødd 29. mars 1943) er ein britisk politikar. Han var britisk premierminister (statsminister) frå 1990 til 1997 for dei konservative og har tidlegare også vore utanriksminister og finansminister.

Major blei tildelt *Order of the Companions of Honour* i 1999 og *Knight Companion of the Most Noble Order of the Garter* i 2005

## Kjelder

* *Denne artikkelen bygger på «John Major» frå Wikipedia på bokmål, den 15. desember 2008.*
# Samantrekt ord

Motell er eit samantrekt ord av motor og hotell.
Eit **samantrekt ord**, òg kalla **portmanteau-** eller **teleskopord**, er ord som er sett saman av fyrste del av eitt ord og siste del av eit anna for å skapa eit nytt ord.

Døme på samantrekte ord:

* Bollywood – **B**ombay og H**ollywood**.
* Brunsj – **br**eakfast og l**unsj Wikipedia – **wiki** og encyclo**pedia**.

## Kjelde

«teleskopord» i *Store norske leksikon*, snl.no.
# Lonely Planet

|  |
| --- |
| Lonely Planet |
|  Hovudkontoret til Lonely planet i Melbourne |
|  |
| Bransje | Forlagsverksemd, turisme |
| Skipa | 1972 |
| Hovudkontor | Melbourne |
| Land | Australia, USA |
| Grunnleggjar(ar) | Tony Wheeler |
| Nettstad |  (engelsk) |

**Lonely Planet Publications**, kjend som **Lonely Planet** eller **LP**. er eit forlag som gjev ut reisehandbøker om land og byar i heile verda. Desse bøkene vert mykje brukt av ryggsekkturistar. Til og med 2004 hadde forlaget gjeve ut rundt 650 titlar om 118 land med eit årleg sal på ca. 6 millionar guidebøker. Lonely Planet har hovudkontor i forstaden Footscray i Melbourne i Australia.

## Kjelder

* *Denne artikkelen bygger på «Lonely Planet» frå Wikipedia på bokmål, den 5. oktober 2018.*

## Bakgrunnsstoff

* King of the Plana, Tony Wheelers intervju med Venkatesan Vembu, Daily News & Analysis
* Wheelers' kommentar på salet til BBC Worldwide
* Radiointervju med Tony Wheeler av Rick Steves
# Jharkhand

|  |
| --- |
| Jharkhand |
| delstat |
|  |
|

|  |
| --- |
|  Symbol  |

 |
| **Forkorting:** IN-JH |
| Land |  India |
| Hovudstad | Ranchi |
| Areal | 79 714 km² |
| Folketal |  32 988 134 (2011) |
| Grunnlagd | 15. november 2000 |
| Språk | hindi |
|  Jharkhand ﻿ / ﻿ |
|  Kart som viser Jharkhand.

 Kart som viser Jharkhand.

 |
| **Wikimedia Commons:**  Jharkhand |

**Jharkhand** er ein delstat i det austlege India. Han grensar til Chhattisgarh og Uttar Pradesh i vest, Bihar i nord, Vest-Bengal i aust og Orissa i sør. Jharkhand blei danna i 2000 frå den sørlege delen av Bihar. Delstatshovudstaden er Ranchi. Andre større byar i delstaten er Bokaro, Dhanbad, Jamshedpur og Dumka.

Akvarell av Akbarimoskeen ved Ganges nær Rajmahal i Jharkhand. Måla av Sita Ram i 1804.
Det meste av delstaten ligg på Chota Nagpur-høgsletta, som er kjelde til elvane Koel, Damodar, Brahmani, Kharkai og Subarnarekha. Store delar av Jharkhand – over 29 % – er skogdekte, og det finst fleire ville elefantar og tigrar her. Delstaten har også førekomster av kol, jernmalm, uran, mica, bauxitt og fleire andre mineral.

Jharkhand er eit kjerneområde for *adivasiar* (stammefolk eller urfolk) som snakkar ei rekkje ulike språk frå tre store språkfamiliar: Sadri, hindi, urdu og bengali, som er indoariske språk; korku, santali, mundari, bhumij, paharia og ho som utgjer mundaspråka, og dravidiske språk som korwa, oraon og sauria paharia. Santalar er ei stor befolkningsgruppe som mellom anna Den norske Santalmisjon har hatt mykje å gjera med.

Innbyggjarar i Jharkhand har kjempa for ein eigen delstat sidan India fekk sjølvstende i 1947. Historiske heltar som mundaleiaren Birsa Munda (1875–1900) har vore lokale symbol og førebilete.

## Kjelder

* *Denne artikkelen bygger på «Jharkhand» frå Wikipedia på bokmål, den 26. januar 2012.*

## Bakgrunnsstoff

 Commons har multimedium som gjeld: **Jharkhand Offisiell nettstad
# Politi

*For andre tydingar av oppslagsordet, sjå Politiet i Noreg.*
Polititenestemenn i Australia 2006.
**Politi** er offentlege myndigheiter som skal oppretthalde lov og orden og kjempe mot kriminalitet.

## Ordsoge og slanguttrykk

Ordet politi stammar frå det greske ordet *politeia*, som betyr «borgarskap».

Det har vore eit rikt utval slanguttrykk for politi. På 1930-talet finn ein *spanser* og *messing*, i nyare tid har *snut*, *purk*, *pink*, *onkel politi*, *onkel blå* eller berre *onkel* vore bruka.

## Oppgåver

Hovudoppgåva til politiet er å gjere det trygt for folk ved å handheve lov og orden. Politiet skal forhindre og førebyggje straffbare handlingar og etterforske lovbrot. Den mest sentrale oppgåva er å verne om liv og eigedom, og å oppretthalde eller gjenopprette offentleg ro og orden. Politiet pågrip personar som er mistenkte for lovbrot, og held desse i varetekt til mistanken er vurdert av domstolane. Politiet har som regel monopol på bruk av makt mot innbyggjarane i tråd med lover og juridisk kontroll.

Politistyrkar er inndelte i ordenspoliti som patruljerer og ser til at det er ro og orden og kriminalpoliti som etterforskar lovbrot. I landdistrikt kan den lokale politimakta verte utført av ein lensmann eller sheriff.

Trafikkontroll er ein av oppgåvene til politiet, og vert gjerne utført av eigne politiavdelingar. Politiet tek òg del i redningstenesten, og hjelper brannvesen og ambulansetenesta ved ulykker og katastrofar.

I enkelte land er tryggingstenesta òg ein del av politiet, til dømes Politiets tryggingsteneste (PST) i Noreg, Politiets Efterretningstjeneste i Danmark og Säkerhetspolisen i Sverige.

I motsetnad til dei fleste andre land har Noreg og Danmark integrert påtalemakta i politietaten. I praksis er det politijuristar som leier politietterforskinga, i kraft av rolla som påtalemakt. Politijuristane (politiadvokatane og politifullmektigane) opptrer òg som aktorar i domstolen, og kan i enkelte saker avgjere om ein skal innstille eller halde fram med å forfølgje eit straffbart forhold.

## Historie

I oldtida var det militæret som hadde ansvaret for å oppretthalde lov og orden i byane. Romarriket hadde eit svært effektivt system inntil riket tok til å smuldre opp, og bystatane i det antikke Hellas hadde eigne militære styrkar som utførte politioppgåver.

Frå 400-talet tok forskjellige høvdingar og monarkar i Europa å ta på seg ansvaret for oppgåvene. Dei gav gjerne oppgåvene videre til lokale adelsmenn, som i sin tur gjerne utnemnde ein konstabel. Denne stillinga var ofte ubetalt, og vart i staden lønna med enkelte fordelar.

Den første organiserte og betalte politistyrken vart oppretta i London i 1663, for å styrke den ubetalte styrken ein hadde frå før. Denne ordninga spreidde seg til andre stader i Storbritannia, slik at dei halvoffisielle «tjuvfangarane» og de ubetalte konstablane, som var kjende for korrupsjon og tilfeldig handsaming av folk, vart bytt ut med profesjonelle. Storbritannia var igjen ute med ein nyvinning då Metropolitan Police Service vart oppretta. Denne er rekna som verdas første moderne politistyrke, og er mønster for oppbygginga av politiet i ei rekkje land.
# Sic

**Sic** (latin for 'slik') er ein merknad som indikerer at ei uvanleg staving eller ein skrivemåte for eit ord, ein frase eller eit sitat skal lesast eller skrivast på nøyaktig den måten det er vist (at det altså ikkje er ein stavefeil), og derfor ikkje skal rettast opp.
Det fullstendige omgrepet er *sic erat scriptum*, 'slik var det skrive'. Vi finn også den norskspråklege merknaden «(står så)» brukt på same måten.

Sic kan ha to forskjellige tydingar; anten var stavefeilen gjort frå før av personen ein siterer, men at det ville vere ukorrekt å rette opp feilen, eller at det berre ser ut til å vere ein feil, men faktisk er korrekt. Eit døme på det første har vi når Aasentunet på si nettside gir att ein salme av Elias Blix, og vil få fram at det er forfattaren, ikkje avskrivaren, som har valt å bruke hokjønnsartikkel her: «So held daa med sin høge Gjest / [...] Guds Folk ei (sic) fager Pintsefest!» . Eit døme på det andre kan vere ein omtale av filmen «Gurin med reverompa»: «Men enkefru Stengenføhn-Gnad (sic) lar seg ikkje så lett vippe av pinnen og legg seg på hjul etter Solan og Ludvig [...]»

Sic kan òg nyttast ironisk, for å føre lesaren si merksemd mot ein dumskap eller på anna vis oppsiktsvekkande opplysning.

Hovudformålet med å bruke ordet er å unngå hyperkorreksjonar, det vil seie feilaktige rettingar, som tenkte korreksjonar eller endringar utført i teksten.

Mange trur at «sic» står for det engelske «*spelled incorrectly*» (stava feil), men det er ei mistyding, sjølv om «sic» ofte vert nytta til å peike ut ein uvanleg eller ukorrekt stavemåte.

## Bruk i faste uttrykk

Ordet sic er òg nytta i fleire faste latinske uttrykk:

* «Sic transit gloria mundi» ('Slik svinner verdas herlegdom')
* «Sic semper tyrannis» ('Slik går det alltid med tyrannar')
* «Sic itur ad astra» ('Slik dreg ein til stjernerne')

## Kjelder

* *Denne artikkelen bygger på «Sic» frå Wikipedia på bokmål, den 19. november 2007.*

* *Denne artikkelen bygger på «Sic» frå Wikipedia på engelsk, den 28. desember 2017.*